Foto’s en video: Spanning in Hermanus oor grondgrypeHermanus Foto: Red Ants Cape Town (Twitter) ŉ Polisiestasie in Hermanus in die Wes-Kaap is Maandag aan die brand gesteek deur ontstoke betogers. ŉ Groep persone het die afgelope paar dae vakante grond in die gebied, wat aan die staat behoort, beset. Hulle het erwe afgemeet en na die munisipale bestuurder se kantoor opgeruk om water en elektrisiteit te eis. Owerhede het ingegryp en meer as 20 persone in hegtenis geneem in verband met die onwettige grondbesetting. Dit het tot gewelddadige betogings gelei waartydens die Zwelihle-polisiestasie aan die brand gesteek is en paaie met brandende bande versper is. Netwerk24 het ook intussen berig die hoërskool en laerskool is Maandag vroegtydig gesluit weens die voortslepende betogings. Maroela Media verneem ‘n herwinningsaanleg is ook aan die brand gesteek en polisiebeamptes is met klippe bestook. RED ANTS, Law Enforcement and Public Order police busy dispersing the crowd pic.twitter.com/GaWs9DkHH9 — RED ANTS CAPE TOWN (@REDANTS_CT) March 26, 2018